SENA ออกหุ้นกู้ 800 ลบ. ดอกเบี้ย 4.25% ขายรายใหญ่
SENA ออกหุ้นกู้ 800 ลบ. อายุ 2 ปี 6 เดือน ดอกเบี้ย 4.25% ขายรายใหญ่
22 ก.ย. 2558

บริษัท เสนาดีเวลลอปเม้นท์ จำกัด (มหาชน) หรือ SENA ระบุว่า บริษัทได้ยื่นแบบแสดงรายการเพื่อเสนอขายหุ้นกู้ของบริษัท มูลค่าไม่เกิน 800 ล้านบาท อายุ 2 ปี 6 เดือน ครบกำหนดไถ่ถอน 1 เม.ย.61 อัตราดอกเบี้ยคงที่ร้อยละ 4.25 ต่อปี ให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาจองซื้อในวันที่ 28-30 ก.ย.58 โดยผ่านธนาคารไทยพาณิชย์ ซึ่งเป็นผู้จัดการการจัดจำหน่ายหุ้นกู้
ทั้งนี้ หุ้นกู้ดังกล่าวอันดับความน่าเชื่อถือของผู้ออกหุ้นกู้ “BBB” แนวโน้มอันดับความน่าเชื่อถือ”Stable”โดยบริษัท ทริสเรทติ้ง จำกัด เมื่อวันที่ 11 พ.ย.57